CELEX: 62017TN0480
Language: fi
Date: 2017-08-03 00:00:00
Title: Asia T-480/17: Kanne 3.8.2017 – Kreikka v. komissio

23.10.2017   
            
            
               FI
            
            
               Euroopan unionin virallinen lehti
            
            
               C 357/18
            
         Kanne 3.8.2017 – Kreikka v. komissio
   (Asia T-480/17)
   (2017/C 357/23)
   Oikeudenkäyntikieli: kreikka
   
      Asianosaiset
   
   
      Kantaja: Helleenien tasavalta (asiamiehet: G. Kanellopoulos ja A. Vassilopoulou)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen 26.6.2017 tehdyn komission täytäntöönpanopäätöksen siltä osin kuin siinä jätetään 1 182 054,72 euron suuruiset Kreikan tasavallan menot Euroopan unionin rahoituksen ulkopuolelle tilien tarkastamisen ja hyväksymisen yhteydessä ja määrätään kiinteämääräiset rahoituskorjaukset vaatimusten noudattamista koskevien väitettyjen puutteiden vuoksi maataloustukirahaston ja maaseuturahaston yhteydessä hakuvuosina 2012, 2013 ja 2014, siten kuin on todettu tosiseikkojen ja kumoamista koskevien perusteiden yhteydessä
            
         
               —
            
            
               velvoittamaan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste perustuu väitteeseen, jonka mukaan riidanalainen rahoituskorjaus on määrätty lainvastaisesti tosiseikkoja koskevan virheen vuoksi, että sen perustelut ovat virheellisiä ja riittämättömiä ja että hyvän hallinnon ja kohtuullisuuden periaatteita on loukattu, kuten selostetaan yksityiskohtaisesti kanneperusteen ensimmäisessä osassa esittelevän jäsenvaltion valvontaan liittyvien tiettyjen seikkojen ja lannoitteiden ja kasvinsuojeluaineiden käyttöä koskevien vähimmäisvaatimusten valvontaan liittyvien erityisten seikkojen väitettyjen puutteiden osalta, ja kanneperusteen toisessa osassa riskiarvioinnin väitettyjen puutteiden osalta.
            
         
               2)
            
            
               Toinen kanneperuste, joka perustuu perustelujen puuttumiseen, tosiseikkoja koskevaan virheeseen ja suhteellisuusperiaatteen loukkaamiseen siltä osin kuin riidanalaisessa päätöksessä hylätään Kreikan viranomaisten tarkka laskelma todettujen sääntöjenvastaisuuksien, mikäli niiden katsotaan olevan todellisia, taloudellisista vaikutuksista, kun otetaan huomioon komission sovitteluelimen suositukset.